**Rauman kaupungin opiskeluhuollon ohjausryhmän kokous**

Aika: Ti 28.1.20 klo 10-11.40

Paikka: Sivistyshallinto, Akvaario

Osallistujat: Leena Kivimäki, Johanna Ylikoski, Anna Kuromaa, ~~Maritta Falin~~, ~~Päivi Tiesmaa~~, Jaana Ahvenjärvi, Hanna Viljanen-Lehto (pj.) ja Sari Ågren (siht.)

**MUISTIO**

1. **Kokouksen avaus**

Puheenjohtaja avasi kokouksen.

1. **Kouluterveyskyselyyn liittyvät toimenpiteet**

LaNuPe-ryhmässä oli kiteytetty kouluterveyskyselyn tulosten teemaksi ja toimenpidealueeksi terveelliset elämäntavat (syöminen, liikunta ja nukkuminen) ja lisäksi esille oli päätetty nostaa somen/digilaitteiden käyttö, kiusaaminen ja päihdemyönteisyys. Oppilashuollon ohjausryhmä mietti em. aiheisiin sopivia toimenpiteitä.

Syöminen – Hanna kutsuu koolle Annan ja edustajat ruokapalvelusta käsittelemään ruokailuihin liittyviä toimenpiteitä.

Liikunta – Färmin toimenpiteet, positiivista kehitystä jo tapahtunut

Nukkuminen – Asiaa käsitellään vanhempainilloissa esim. terveydenhoitajien toimesta

Päihdemyönteisyys – Freestyle-kiertue, huume-epäilymallin käytön vahvistaminen

Kiusaaminen – KiVa-koulun tai vastaavan toimintamallin vahvistaminen, someturvaan tutustuminen, opettajien koulutus

Somen/digilaitteiden käyttö – digiräplääjät ryhmän toiminnan jatkaminen ja someturvaan tutustuminen

1. **Opiskeluhuollon ajankohtaisia asioita**

Toisen asteen kuraattorit ovat työstämässä kirjelmää, jossa he haluavat nostaa esille opiskelijapsykologin lisäresurssin tarpeen. Kirjelmä on tulossa käsiteltäväksi seuraavaan ohjausryhmään, josta se toivotaan toimitettavan eteenpäin toimialajohtajille.

Yläkoulujen kuraattorit on nyt koulutettu käyttämään IPC-menetelmää. He olivat kokeneet koulutuksen hyvin myönteisenä. IPC:stä toivotaan työvälinettä masentuneiden ja ahdistuneiden oppilaiden auttamiseen.

1. **Ryhmän tehtävä ja tavoitteet**

Vuosittain olisi tarkoitus tarkistaa ryhmän tehtävä ja tavoitteet. Lasten, nuorten ja perheiden palveluverkko-kaaviossa on vanhentunutta tietoa. Palataan asiaan seuraavalla kerralla, kun on tarkennettu, mitä tietoja pitäisi tarkentaa ja arvioida vuosittain.

1. **Lasten ja nuorten peruspalveluiden kartoittaminen**

Katsastettiin yhdessä lasten ja nuorten peruspalveluiden tämänhetkistä tilannetta kaupungissa, koska tilanteet elävät ja muuttuvat nopeaan tahtiin.

Johanna kertoi lastensuojelun tilanteesta. Kaikki sosiaalityöntekijöiden ja sosiaaliohjaajien paikat on täytetty (osittain sijaispätevillä). Kaksi sosiaaliohjaajan tehtävää on saatu juuri vakinaistettua. Systeeminen työskentelymalli koetaan välttämättömänä. Lastensuojeluilmoitusten määrä näyttäisi olevan vakiintumassa noin 1100 vuosittaiseen ilmoitukseen ja huostaanottojen määrä noin kymmeneen. Lastensuojeluilmoitusten ensisijaisena syynä vanhempien päihteiden käyttö on noussut. Perhetukikeskus on läpikäynyt rakennemuutoksen vuoden vaihteessa. Nykyisellään siellä toimii vastaanotto-osasto sekä perhekuntoutusosasto. Perhekuntoutusosastolle lapsi voi tulla lähiomaistensa kanssa ja saada tukea kolmen kuukauden ajan sisältäen sekä osastojakson että tukipalveluita omassa kodissa.

Anna valotti perhekeskuksen tilannetta. Lasten tiimin psykiatri on lähdössä pois eikä sijaisesta ole toistaiseksi tietoa. Nuorten tiimin sijaispsykiatri on myös lähdössä. Yleislääkäri Anna Tiirola auttaa perhekeskuksella neljän viikoittaisen ajan verran. Psykologeja on kolme, jotka yhdessä osittaisin työajoin hoitavat kahden psykologin tehtäviä. Useita työntekijöitä on tai on jäämässä vuorotteluvapaille, joten vaihdoksia eri tehtäviä hoitavissa henkilöissä on tulossa. Tukiperhetaloa varten koitetaan löytää rahoitusta ja tavoitteena on yrittää jatkaa toimintaa ensi keväänä.

Jaana kertoi varhaiskasvatuksessa olevan kolmen varhaiserityiskasvattajan vaje. Positiivista kuitenkin on se, että apuna varhaiskasvatuksessa on ollut S2-opettaja hankkeen rahoittamana ja sen seurauksena on saatu opettajan vakanssi, johon sisältyy S2-tehtäviä jatkossakin.

Hanna kertoi Uotilan lukiluokkien siirtyvän pikkuhiljaa Pohjoiskehän koululle.

1. **Seuraava kokous ja kokouksen päättäminen**

Seuraava kokous pidetään 3.3. klo 10 Akvaariossa.

Puheenjohtaja päätti kokouksen